ફૂટબોલ અને હોકીની જેમ હવે ક્રિકેટમાં પણ હવે રેડ કાર્ડ જોવા મળશે. મેરિલબોન ક્રિકેટ ક્લબ (એમસીસી) વર્લ્ડ ક્રિકેટ કમિટીએ બુધવારે ક્રિકેટમાં રેડ કાર્ડ શામેલ કરવાની ભલામણ કરી હતી. જો કોઇ ખેલાડી મેદાન પર નિયમોનું ઉલ્લંઘન કરશે તો અમ્પાયર તેને રેડ કાર્ડ બતાવી તેના પર પ્રતિબંધ લગાવી શકે છે. એમસીસીએ કરેલી ભલામણોને આઇસીસીની મંજૂરી મળતા ક્રિકેટના નવા નિયમોમાં શમેલ કરવામાં આવશે. આ ભલામણો 1 ઓક્ટોબર, 2017 થી લાગૂ કરવામાં આવશે. આ કમિટીની આગામી બેઠક 3 જુલાઇ, 2017 ના રોજ યોજાશે.